
Grantové schémy EÚ - všeobecne

Pod pojem grantové schémy spadajú programy prostredníctvom ktorých môžu jednotlivý žiadatelia získať grant – teda priame nenávratné financovanie časti projektu. Grantové schémy sú základom dotačného systému EÚ. V programovacom období 2007 – 2013 patria medzi hlavné grantové schémy:



7. rámcový program (7. Framework Programme) 
- v súčasnosti najväčší program na podporu vedy, výskumu, inovácií a medzinárodnej výmeny vedeckých poznatkov a spolupráce

CIP – Rámcový program Konkurencieschopnosť a inovácie
	- program má tri operačné programy:
	1. Program podnikanie a inovácie (The Enterpreneurship and Innovation Programme – EIP)
	2. Program podpory Informačných a komunikačných technológií (The Information 
   Communication Technologies Policy Support Programme - ICTPSP
	3. Program Inteligentná energia pre Európu (The Intelligent Energy Europe Programme – 
   IEE)

Program LIFE +
- program je nástrojom podpory pre oblasť životného prostredia, jeho cieľom je dosiahnuť čo najširšie uplatňovanie nových predpisov, politík EÚ a tiež je zameraný na podporu pilotných alebo ukážkových projektov v oblasti životného prostredia a ochrany prírody.
- program má tri podprogramy:
	1. Príroda a Biodiverzita
	2. Environmentálna politika a riadenie
	3. Informácie a komunikácia

Operačný program Stredná Európa (Central Europe)
- program zameraný na rozvoj a medzinárodnú spoluprácu medzi konkrétnymi štátmi, resp. ich regiónmi: týka sa celého územia Slovenska, Českej republiky, Rakúska, Maďarska, Poľska, východných regiónov Nemecka, Slovinska, Talianska a západnej Ukrajiny
	- program má štyri prioritné osi:
	1. Podpora inovácií v strednej Európe
	2. Zlepšenie dostupnosti v rámci strednej Európy
	3. Environmentálna zodpovednosť
	4. Podpora konkurencieschopnosti a príťažlivosti miest a regiónov

Operačný program Juhovýchodná Európa (South East Europe Programme)
	- program zameraný na medzinárodnú spoluprácu (cezhraničnú), nahradil INTERREG III.
- program sa týka celého územia Slovenska, Rakúska, Slovinska, Chorvátska, Talianska,  Bosny a Hercegoviny, Čiernej Hory, Srbska, Albánska, Macedónska, Grécka, Bulharska, Rumunska, Moldavska, južných regiónov Ukrajiny a Maďarska.
- program má štyri prioritné osi:
1. Podpora inovácie a podnikania
2. Ochrana a zlepšenie životného prostredia
3. Zlepšenie dostupnosti
4. Rozvoj medzinárodných synergii v oblastiach udržateľného rastu







V novom programovacom období 2014 – 2020 dôjde v tejto oblasti k niektorým zmenám. S ohľadom na celkové prestavenie dotačného systému, jeho zjednodušenie, zjednotenie a sprehľadnenie, sa niektoré samostatné programy zlúčia a vznikne menší počet veľkých grantových schém:


HORIZON 2020
- kombinuje 8. Rámcový program na podporu výskumu a vývoja, CIP a podporu v rámci Európskeho inštitútu pre inovácie a technológie
- program bude hlavným nástrojom na realizáciu činností EÚ týkajúcich sa medzinárodnej spolupráce v oblasti výskumu a inovácií. 
- celkový objem prostriedkov: 80 miliárd EUR

COSME 2014 – 2020 – Program pre konkurencieschopnosť a malé a stredné podniky
- program je zameraný na pomoc malým a stredným podnikom, cieľom je uľahčiť im prístup k financovaniu investícií, podpora rastu a vytváranie pracovných miest
- plánovaný objem prostriedkov: 2,5 miliardy EUR

PROGRESS – program pre oblasť zamestnanosti a sociálnych vecí

Program LIFE+ 2014 - 2020

Operačný program Stredná Európa 2014 - 2020


Konkrétny obsah nových programov a podmienky čerpania zdrojov z týchto programov je v štádiu tvorby. Informácie budeme priebežne aktualizovať.



verejne sprístupnené dielo MEDIA COELI ® podmienky: www.mediacoeli.sk

